Jahorina

Jahorina (Јахорина) është një mal në Bosnja dhe Hercegovinë, dhe ndodhet në afërsi të Pale në Alpet Dinarike. Kufizohet me malin Trebeviç, një tjetër mal olimpik. maja më e lartë në Jahorina, Ogorjelica, ka një lartësi prej 1,916 metres (6,286 ft), duke e bërë atë majën e dytë më të lartë të maleve të Sarajevës, pas Bjelasnicë 2,067 m (6,781 ft). Mali i Jahorina ishte vendi i organizimit të aktiviteteve alpine në ski të grave në Olimpiadën Dimërore 1984. Jahorina ndodhet 15 km (9.3 mi) larg nga Pale dhe 30 km (19 mi) nga Sarajeva. Aeroporti ndërkombëtar në Sarajevë gjendet 33 km (21 mi) larg nga Jahorina, dhe lidhet me vendpushimin e skive me një autostradë të re. Resorti i skijimit Resorti Olimpik i skijimit Jahorina është resorti i skijimit më i madh dhe më i popullarizuari në Bosnjë dhe Hercegovinë dhe ofron një shumëllojshmëri të sporteve dhe aktiviteteve në natyrë. Thellësia mesatare e dëborës në pistat e skive gjatë muajit shkurt shkon deri 106 cm (42 in) (mesatarja dhjetë-vjeçare). Sistemi i ashensorit të skive Jahorina u riparua në vitin 2012 dhe 2013 me karrige të reja të ashensorit, Leitner. Rreziku nga minat Jahorina ishte një zonë me rëndësi të madhe strategjike gjatë luftës së Bosnjës. Disa zona të malit, duke përfshirë edhe zonat pranë vendpushimit, ende përmbajnë mina tokësore. Më 30 tetor, 2011 një parashutist slloven u plagos në gjendje kritike në malin Jahorina, kur ai u ul me gabim në një fushë të minuar. Galeria Referime Lidhje të jashtme